Държавен вестник, бр. 48, 2003 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  48
Г л а в а  п е т а
АДМИНИСТРАТИВНОНАКАЗАТЕЛНИ
РАЗПОРЕДБИ
Чл. 29. Който възпрепятства омбудсмана да
изпълни служебните си задължения, се наказва
с глоба до 600 лв., ако не подлежи на по-тежко
наказание.
Чл. 30. Който не представи в определения от
омбудсмана срок поискани от него сведения,
документи или актове, се наказва с глоба до
500 лв., ако не подлежи на по-тежко наказание.
Чл. 31. Който не изпълни друго задължение,
произтичащо от този закон или от нормативен
акт по прилагането му, се наказва с глоба до
300 лв., ако не подлежи на по-тежко наказание.
Чл. 32. Административното наказание по
чл. 29—31 се налага от съответния районен съд.
Актът, с който се установява административ-
ното нарушение, се съставя от длъжностно лице,
определено от омбудсмана, и се изпраща на
съответния районен съд.
Чл. 33. Съдът съобщава на лицето, чието
наказване се иска, за постъпването на матери-
алите по чл. 32, определя му срок за запознава-
не с тях, за възражения и посочване на доказа-
телства в тяхна подкрепа. Срокът не може да
бъде по-малък от един месец.
Чл. 34. (1) След изтичане на срока по чл. 33
делото се насрочва за разглеждане в открито
съдебно заседание.
(2) Омбудсманът може да участва в произ-
водството пред съда, ако намери това за необ-
ходимо.
Чл. 35. (1) Районният съд разглежда делото
по същество и се произнася с решение, с което
налага предвиденото в този закон администра-
тивно наказание, или оправдава лицето, чието
наказване е поискано.
(2) Решението по ал. 1 подлежи на касацион-
но обжалване пред окръжния съд по реда на
Закона за Върховния административен съд. Ка-
сационна жалба може да подаде и омбудсманът.
Чл. 36. Доколкото в този закон не е устано-
вено друго, прилага се Законът за администра-
тивните нарушения и наказания.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. “обществени услуги” са образователна,
здравна, социална, водоснабдителна, канали-
зационна, топлоснабдителна, електроснабди-
телна, пощенска, телекомуникационна, тър-
говска дейност, дейности по охрана и по безо-
пасност на движението, както и други подоб-
ни услуги, предоставяни за задоволяване на
обществени потребности, по повод на чието
предоставяне могат да се извършват админис-
тративни услуги;
2. “традиционно средство за съобщение” са
писма, телефон, телеграф, телекс, факс и елек-
тронна поща.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. В тримесечен срок от влизането в сила
на този закон Народното събрание избира ом-
будсман.
§ 3. В едномесечен срок от встъпването в
длъжност омбудсманът внася за одобрение в
Народното събрание правилника за организа-
цията и дейността си.
§ 4. Законът влиза в сила от 1 януари 2004 г.
Законът е приет от ХХХIХ Народно събра-
ние на 8 май 2003 г. и е подпечатан с официал-
ния печат на Народното събрание.
Председател на Народното събрание:
Огнян Герджиков
28283
РЕШЕНИЕ
за освобождаване и избиране на член на Над-
зорния съвет на Агенцията за приватизация
Народното събрание на основание чл. 86,
ал. 1 от Конституцията на Република България
и чл. 14, ал. 1 от Закона за приватизация и след-
приватизационен контрол
Р Е Ш И :
1. Освобождава Неджми Ниязи Али като
член на Надзорния съвет на Агенцията за при-
ватизация.
2. Избира Севджан Мусафов Съдкъев за
член на Надзорния съвет на Агенцията за при-
ватизация.
Решението е прието от ХХХIХ Народно съб-
рание на 14 май 2003 г. и е подпечатано с офи-
циалния печат на Народното събрание.
Председател на Народното събрание:
Огнян Герджиков
28284
РЕШЕНИЕ
за промени в ръководството и състава
на Комисията за борба с корупцията
Народното събрание на основание чл. 79, ал. 1
от Конституцията на Република България и чл. 17,
ал. 5 и чл. 19, ал. 1 от Правилника за организацията
и дейността на Народното събрание
Р Е Ш И :
1. Освобождава Димитър Иванов Абаджиев
като заместник-председател на Комисията за
борба с корупцията.
2. Избира Йордан Георгиев Соколов за за-
местник-председател на Комисията за борба с
корупцията и Владислав Борисов Костов за член
на комисията.
Решението и прието от ХХХIХ Народно
събрание на 14 май 2003 г. и е подпечатано с
официалния печат на Народното събрание.
Председател на Народното събрание:
Огнян Герджиков
28286